लोकतान्त्रिक गठबन्धनले बनाएको कार्यदल बैठकमा राष्ट्रिय जनता पार्टी (राजपा) नेपाल र संघीय फोरम नेपालले ५५ सिट दाबी गरेपछि शीर्ष तहमा टुंग्याउने भनिएको थियो । विमलेन्द्र निधि संयोजकत्वको कार्यदलले तराईमा साझा उम्मेदवार उठाउने अलग्गै सहमति गरेका राजपा र संघीय फोरमले ५५ सिट मागेपछि सहमतिका लागि शीर्ष नेतालाई जिम्मेवारी सुम्पेको थियो । दुई दलले प्रदेश २ मा रहेका ३२ मध्ये २४ सिट आफूहरूले पाउनुपर्ने दाबी गरेका थिए । गठबन्धनको अर्को दल राष्ट्रिय प्रजातन्त्र पार्टीले देशभरबाट १५ सिट आफूलाई छाड्नुपर्ने दाबी गरेको थियो ।
